
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 29
                                                            din 28 februarie 2018
          
privind ajustarea/modificarea tarifelor la activitatea de transport urban de călători și modificarea tipurilor de abonamente
         Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 424/09.01.2018, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere prevederile Hotărârii Consiliului Local Sighișoara nr. 9/1998 privind înființarea S.C. Apă Termic Transport S.A.;
Având în vedere prevederile Hotărârii Consiliului Local Sighișoara nr. 1/15.01.2015 privind aprobarea studiului de oportunitate, a modalităţii de atribuire a contractului de delegare, a contractului de delegare a gestiunii serviciului de transport public local de persoane prin curse regulate şi a caietului de sarcini pentru efectuarea transportului public local de persoane prin curse regulate în Municipiul Sighişoara;
Având în vedere prevederile Contractului de delegare a gestiunii serviciului de transport public local de persoane prin curse regulate în municipiul Sighișoara, cu nr. 1049/16.01.2015, aprobat prin Hotărârea Consiliului Local Sighișoara nr. 1/15.01.2015;
Având în vedere prevederile Legii nr. 51/2006, legea serviciilor comunitare de utilităţi publice, republicată, cu modificările şi completările ulterioare;
Având în vedere prevederile Legii nr. 92/2007, legea serviciilor de transport public local, cu modificările şi completările ulterioare;

Luând în considerare prevederile Legii nr. 52/2003 privind transparenţa decizională în administraţia publică, republicată;

Având în vedere prevederile Ordinului nr. 353/2007 al Ministerului Internelor şi Reformei Administrative pentru aprobarea Normelor de aplicare a Legii serviciilor de transport public local nr. 92/2007, cu modificările și completările ulterioare;
Având în vedere prevederile Ordinului nr. 272/2007 al Autorităţii Naţionale de Reglementare pentru Serviciile Comunitare de Utilităţi Publice pentru aprobarea Normelor - cadru privind stabilirea, ajustarea şi modificarea tarifelor pentru serviciile de transport public local de persoane, cu modificările și completările ulterioare;
Ținând cont de adresa S.C. Apă Termic Transport S.A. cu nr. 40/08.01.2018, înregistrată la Municipiul Sighișoara cu nr. 417/09.01.2018, cu privire la aprobarea ajustării/modificării tarifelor la transportul urban de călători și cu privire la modificarea tipurilor de abonamente de transport; 
Având în vedere Raportul de specialitate al S.C. Apă Termic Transport S.A. cu nr. 13/04.01.2018, înregistrat la Municipiul Sighișoara cu nr. 420/09.01.2018, prin care se fundamentează și se propune spre aprobare ajustarea/modificarea tarifelor la activitatea de transport urban de călători și modificarea tipurilor de abonamente, îndeplinindu-se prevederile legale în acest sens;

Având în vedere amendamentele formulate în plenul şedinţei ordinare a Consiliului Local Sighişoara de către domnul consilier local Sîrbu Ioan - Iulian, precum și de către domnul consilier local şi viceprimar Toth Tivadar, amendamente însuşite şi votate de către membrii Consiliului Local Sighişoara;

Având în vedere avizele favorabile ale comisiilor de buget, comerț, socială și juridică;
În temeiul art. 36 alin. (2) lit. ”d”, alin. (6) lit. ”a”, pct. 14, pct. 19, alin. (9), art. 45 alin. (1) și a art. 115 alin. (1) lit. ”b” din Legea nr. 215/2001, legea administrației publice locale, republicată, cu modificările și completările ulterioare,
   H O T Ă R Ă Ș T E:

Art. 1. Cu data de 12 martie 2018 se aprobă ajustarea/modificarea tarifelor la transportul urban de călători și modificarea tipurilor de abonamente, prestaţie efectuată de către S.C. Apă Termic Transport S.A., conform anexei nr. 1, care face parte integrantă din prezenta hotărâre.

Art. 2.
Ca o consecință a prevederilor art. 1 din prezenta hotărâre, se va proceda la modificarea, în mod corespunzător, a prevederilor art. 12 din Contractul de delegare a gestiunii serviciului de transport public local de persoane prin curse regulate în municipiul Sighișoara, cu nr. 1049/16.01.2015, aprobat prin Hotărârea Consiliului Local Sighișoara nr. 1/15.01.2015.

Art. 3. Se aprobă Actul adițional la Contractul de delegare a gestiunii serviciului de transport public local de persoane prin curse regulate în municipiul Sighişoara nr. 1049/16.01.2015, conform anexei nr. 2, care face parte integrantă din prezenta hotărâre.

Art. 4. Se mandatează Primarul Municipiului Sighişoara cu încheierea şi semnarea Actului adițional la Contractul de delegare a gestiunii serviciului de transport public local de persoane prin curse regulate în municipiul Sighişoara nr. 1049/16.01.2015, menţionat la art. 3 din prezenta hotărâre.
Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Biroul Buget, Contabilitate, Salarizare – Direcția Economică, Direcția Administrarea Patrimoniului din cadrul Municipiului Sighișoara, Consiliul de Administrație al S.C. Apă Termic Transport S.A. și directorul general al S.C. Apă Termic Transport S.A., domnul Oprea Mircea Țonu.

Art. 6. Prin grija Secretarului Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro.    

PREŞEDINTE DE ŞEDINŢĂ,

  

          Toth Tivadar                       
                                   Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 14 voturi ”pentru”, 3 voturi ”împotrivă” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare - Direcţia Economică;

  1 ex. Biroul Juridic;

  1 ex. Consiliul de Administrație al S.C. Apă Termic Transport S.A.;
  2 ex. S.C. Apă Termic Transport S.A.  
13 ex.

B.A.
